
Limburgs 


't Limburgs is e Nederfrankische streektoale die weirdt 
gesprookn in Belgisch Limburg , Hollands Limburg en ook in't 
deel van Noordreyn-Westfoaln (Duutsland) die an Hollands 
Limburg grenst (doar Zuud-Nederfrankisch genoemd). 

In't Limburgs zelve zyn der ook nog vee verschilln, die deur 
isoglossn (de Benratherlinie en de Uerdinger linie) weirdn 
geschid. Der zyn verre 2 miljoen Limburgssprekers. 

Fransche en Duutsche invloedn 


Deurda Limburg centroal ligt tussn Vrankryk , Holland en 
Duutsland en van alle drie deel uut makte, is't nie verwonderlik 
da z' invloed g'hed hein ip de Limburse toale. 

Enigste voorbeeldn: 

■ hui (Frans aujourd'hui) - vandoage 

■ rappeleren (Frans rappeler) - rappeleern, herinnern 

■ avvensere (Frans avancer) - avanseern, avveseern, 
voruutgoan 

Achter d'ofschiddienge van Belgie van't Verenigd Keuninkryk 
der Nederlandn vergrootte den invloed van 't Frans ip 't 
Limburgs zelfs nog meer. Ze gebruukn bevoorbeeld (lik in 't 
West-Vlams) remorque, compteur, embrayage, kader, camion, 
facteur en madame. 

Limburgse termen 


Enigte Limburgse woordn en under vertoalienge noa 't West- 
Vlams: 


Limburgs 



Toalgebied Belgisch Limburg, Hollands 
Limburg 
Sprekers 2 miljoen 
Toalfamilie Indo-Europees 


■ Germoans 


■ West-Germoans 
■ Nederfrankisch 


Stoatus 


Officieel in (nievers) 

Toalorganisoatie (ginne) 

Daterienge 

Voorloper Middelnederlands (Limburgs) 

Toalcodes 


ISO 639-1 li 
ISO 639-2 lim 
ISO 639-3 lim 


■ allegaal/allelein/totmem: ol gelyk 

■ breer: poorte 

■ dao: doa 

■ de koel: de mynn 

■ egg/essig: azyn 

■ gezet/tsiedong: gazette 

■ graaf: berm 

■ hie/hie/hei: hiere 

■ Holles(j): AN 

■ humme: hemde 























■ huuj: vandoage 

■ kalle/moele: klappn 

■ kan(z)jel: dakgote 

■ kolef/koalef/mostem: groenselhof 

■ krevat: plastrong 

■ loetsj: tute (vo baby's) 

■ miemel: zoage 

■ moos: kool (groensel, greun moos is groene kool) 

■ neij(e)/nej(e)/nein (uutsproake: n-ei-n, nie n-ai-n): neen 

■ poor: poret 

■ Pruus(j): Duutser (letterlik: Pruus) 

■ sjaegele: slingern, zigzaggn 

■ sjink: (rauwe) hespe 

■ sjtuuts: steirt 

■ tob/top/ieker (Moasmechels): oaker, selle, emer 

■ ummer: altyd, alsan 

■ un: andjoen 

■ vreigele/vreijele/sjtechele (Middn-Limburgs en Moasmechels): zwoar discuteern over niet 
belangryk 

■ zjwaegel: sulfer 

Zie de Limburgse uutgoave van Wikipedia. 

Overgenomen van "https://vls.wikipedia.org/w/index.php?title=Limburgs&oldid=264932" 

